pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธอส. ประกาศปรับลดอัตราดอกเบี้ยเงินกู้ 0.125% ต่อปี
วันพฤหัสบดีที่ 15 สิงหาคม 2562
ธอส. ประกาศปรับลดอัตราดอกเบี้ยเงินกู้ 0.125% ต่อปี
ธอส.ประกาศปรับลดอัตราดอกเบี้ยเงินกู้ลง 0.125% ต่อปี ประกอบด้วย อัตราดอกเบี้ย MLR ลดลงเหลือ 6.125% ต่อปี อัตราดอกเบี้ย MOR ลดลงเหลือ 6.875% ต่อปี และอัตราดอกเบี้ย MRR ลดลงเหลือ 6.625% ต่อปี มีผลบังคับใช้ตั้งแต่วันที่ 16 สิงหาคม 2562 เป็นต้นไป
ธนาคารอาคารสงเคราะห์ (ธอส.) ประกาศปรับลดอัตราดอกเบี้ยเงินกู้ลง 0.125% ต่อปี ประกอบด้วย อัตราดอกเบี้ย MLR ลดลงเหลือ 6.125% ต่อปี อัตราดอกเบี้ย MOR ลดลงเหลือ 6.875% ต่อปี และอัตราดอกเบี้ย MRR ลดลงเหลือ 6.625% ต่อปี มีผลบังคับใช้ตั้งแต่วันที่ 16 สิงหาคม 2562 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการลดภาระค่าใช้จ่ายให้แก่ลูกค้าและประชาชน และเพื่อสนับสนุนการขยายตัวทางเศรษฐกิจภายหลังธนาคารแห่งประเทศไทยประกาศปรับลดอัตราดอกเบี้ยนโยบาย ธอส.ในฐานะสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” จึงประกาศปรับลดอัตราดอกเบี้ยเงินกู้ลง 0.125% ต่อปี ประกอบด้วยอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) จาก 6.250% ต่อปี ลดลงเหลือ 6.125% ต่อปี อัตราดอกเบี้ยเงินกู้ลูกค้ารายใหญ่ชั้นดีประเภทเงินเบิกเกินบัญชี (MOR) จาก 7.000% ต่อปี ลดลงเหลือ 6.875% ต่อปี และอัตราดอกเบี้ยเงินกู้ลูกค้ารายย่อยชั้นดี (MRR) จาก 6.750% ต่อปี ลดลงเหลือ 6.625% ต่อปี ทั้งนี้ ถือเป็นอัตราดอกเบี้ยเงินกู้เพื่อที่อยู่อาศัยที่ต่ําสุดในระบบสถาบันการเงินในปัจจุบัน โดยให้มีผลบังคับใช้ตั้งแต่วันที่ 16 สิงหาคม 2562 เป็นต้นไป สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) หมายเลขโทรศัพท์ 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์พิเศษรุ่น “เราไม่ทิ้งกัน” ช่วงที่ 2 ของกระทรวงการคลัง ในปีงบประมาณ พ.ศ. 2563
วันพฤหัสบดีที่ 21 พฤษภาคม 2563
การจําหน่ายพันธบัตรออมทรัพย์พิเศษรุ่น “เราไม่ทิ้งกัน” ช่วงที่ 2 ของกระทรวงการคลัง ในปีงบประมาณ พ.ศ. 2563
ตามที่กระทรวงการคลังได้ออกจําหน่ายพันธบัตรพิเศษรุ่น “เราไม่ทิ้งกัน” ของกระทรวงการคลัง ในปีงบประมาณ พ.ศ. 2563 แบบไร้ใบตราสาร (Scripless) วงเงินไม่เกิน 50,000 ล้านบาท จํานวน 2 รุ่น
ตามที่กระทรวงการคลังได้ออกจําหน่ายพันธบัตรพิเศษรุ่น “เราไม่ทิ้งกัน” ของกระทรวงการคลัง ในปีงบประมาณ พ.ศ. 2563 แบบไร้ใบตราสาร (Scripless) วงเงินไม่เกิน 50,000 ล้านบาท จํานวน 2 รุ่น อัตราดอกเบี้ยแบบขั้นบันได รุ่นอายุ 5 ปี เฉลี่ยร้อยละ 2.40 และรุ่นอายุ 10 ปี เฉลี่ยร้อยละ 3.00 ต่อปี โดยเริ่มจําหน่ายตั้งแต่วันที่ 14 พฤษภาคม 2563 ที่ผ่านมา โดยมีวัตถุประสงค์เพื่อสนับสนุนการลงทุนในสินทรัพย์ปลอดภัยของประชาชนรายย่อย และเป็นการเยียวยาให้กลุ่มประชาชนที่เสียภาษีให้กับรัฐบาลให้ได้รับผลตอบแทนที่ดีในช่วงที่ตลาดการเงินมีความเสี่ยงจากความผันผวนของเศรษฐกิจ นั้น
สํานักงานบริหารหนี้สาธารณะ (สบน.) ขอประชาสัมพันธ์ให้ผู้สนใจลงทุนในพันธบัตรออมทรัพย์รุ่นพิเศษ “เราไม่ทิ้งกัน” ทราบว่า เนื่องจากมีผู้สนใจใช้บริการแอพลิเคชั่น Bond Direct เป็นจํานวนมาก จึงอาจไม่ได้รับความสะดวกในการให้บริการ สบน. จึงได้ปรับเพิ่มวงเงินจัดสรรให้แก่สาขาของธนาคารกรุงไทย ดังนั้น ผู้สนใจสามารถซื้อพันธบัตรรุ่นดังกล่าวได้ที่ธนาคารกรุงไทยทุกแห่งตั้งแต่เวลา 8.30 น. ของวันที่ 21 พฤษภาคม 2563 เป็นต้นไป โดยจํากัดการซื้อไม่เกิน 2 ล้านบาท/คน สุดท้ายนี้ เพื่อปฏิบัติตามมาตรการ Social Distancing ของรัฐบาลและความสะดวกในการใช้บริการ สบน. ขอแนะนําให้ผู้สนใจโทรศัพท์สอบถามข้อมูลจากธนาคารกรุงไทยที่เบอร์ 02-111-1111 หรือ สบน. เพื่อดาวน์โหลดแอพลิเคชั่น Bond Direct ที่เบอร์ 02-271-7999 และ 02-265-8050
รัฐบาลไทย-ข่าวทำเนียบรัฐบาล-“พม. เราไม่ทิ้งกัน” รมว.พม. ลงพื้นที่ จ.ฉะเชิงเทรา ช่วย 3 ครอบครัวเปราะบางในสถานการณ์โรคโควิด-19
วันศุกร์ที่ 19 มิถุนายน 2563
“พม. เราไม่ทิ้งกัน” รมว.พม. ลงพื้นที่ จ.ฉะเชิงเทรา ช่วย 3 ครอบครัวเปราะบางในสถานการณ์โรคโควิด-19
“พม. เราไม่ทิ้งกัน” รมว.พม. ลงพื้นที่ จ.ฉะเชิงเทรา ช่วย 3 ครอบครัวเปราะบางในสถานการณ์โรคโควิด-19
วันนี้ (19 มิ.ย. 63) เวลา 13.15 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ จ.ฉะเชิงเทรา เพื่อให้ความช่วยเหลือ 3 ครอบครัวที่ประสบปัญหาทางสังคมในสถานการณ์การแพร่ระบาดของโรคโควิด-19 ภายหลังได้รับเรียงความของเด็กนักเรียน 3 คน จากครูประจําชั้นของเด็กนักเรียนในโรงเรียนแห่งหนึ่งที่จังหวัดฉะเชิงเทรา ที่มีความห่วงใยในตัวลูกศิษย์ ซึ่งประสบปัญหาด้านที่อยู่อาศัยและความเป็นอยู่ในอนาคต ประกอบด้วย 1. ครอบครัวเด็กหญิงอายุ 13 ปี บิดาพิการและไม่สามารถประกอบอาชีพได้ มีฐานะยากจน ที่อยู่อาศัยมีสภาพเก่าทรุดโทรม ที่บ้านท่ามะนาว ต.คลองตะเกรา อ.ท่าตะเกียบ 2. ครอบครัวเด็กหญิงอายุ 14 ปี มีฐานะยากจน ที่อยู่อาศัยมีสภาพทรุดโทรม ไม่มีพื้นบ้าน ฝาบ้าน บานประตู ที่บ้านห้วยตะปอก ต.คลองตะเกรา อ.ท่าตะเกียบ และ 3. เด็กชายอายุ 13 ปี อาศัยอยู่กับย่าเพียงสองคน โดยบิดามารดาได้ทอดทิ้ง มีฐานะยากจน มีรายได้เพียงเงินสวัสดิการสังคมของรัฐ ที่อยู่อาศัยมีสภาพเก่าทรุดโทรม ที่บ้านห้วยตะปอก ต.คลองตะเกรา อ.ท่าตะเกียบ
นายจุติ กล่าวว่า การลงพื้นในวันนี้เป็นการเข้าหาประชาชนตามนโยบายของรัฐบาล โดยนายกรัฐมนตรีอยากให้ไปรับฟังปัญหาของประชาชน และนําปัญหามาแก้ไขให้กับประชาชน โดยมีนายสรายุทธ แก้วกุลปรีชา รองผู้ว่าราชการจังหวัดฉะเชิงเทรา และคณะผู้บริหาร รวมทั้งหน่วยงานที่เกี่ยวข้อง ร่วมกันลงพื้นที่เยี่ยมบ้านเพื่อให้กําลังใจทั้ง 3 ครอบครัว พร้อมทั้งให้ความช่วยเหลือต่างๆ ตามภารกิจของกระทรวง พม. ทั้งด้านเด็กและเยาวชน ผู้สูงอายุ และคนพิการ ได้แก่ 1) การมอบถุงยังชีพ 2) การมอบเงินสงเคราะห์ต่างๆ 3) การมอบอุปกรณ์การเรียนและการสนับสนุนการศึกษาอย่างต่อเนื่องสําหรับเด็ก 4) การตรวจสุขภาพและรักษาพยาบาลอย่างใกล้ชิดสําหรับผู้สูงอายุและคนพิการ 5) การฝึกการใช้กายอุปกรณ์ขาเทียม6) การส่งเสริมอาชีพและการสนับสนุนกองทุนประกอบอาชีพ 7) การปรับสภาพแวดล้อมที่อยู่อาศัยและสิ่งอํานวยความสะดวกสําหรับผู้สูงอายุและคนพิการ และ 8) การให้คําปรึกษาแนะนําเรื่องสิทธิสวัสดิการสังคมต่างๆ จากรัฐ นอกจากนี้ ยังหารือกับหน่วยงานที่เกี่ยวข้องในพื้นที่เพื่อร่วมกันหาแนวทางช่วยเหลือในระยะสั้นและยาวต่อไป
นายจุติ กล่าวเพิ่มเติมว่า นอกจากนี้ การลงพื้นที่ทําให้ได้พบกับครูและนักเรียนทั้ง 3 คน ซึ่งนับเป็นต้นแบบของความเปราะบางของสังคม ที่ปัจจุบันมีแม่เลี้ยงเดี่ยวจํานวนมากกระจายอยู่ทั่วประเทศ และครอบครัวที่ปู่ ย่า ตา ยาย ต้องดูแลบุตรหลานแทนพ่อแม่ ที่ต้องไปทํางานต่างจังหวัด ซึ่งเป็นสิ่งจําเป็นที่กระทรวง พม. ต้องเข้าไปช่วยเหลือกลุ่มเปราะบางเหล่านี้ ด้วยการบูรณาการระหว่างกระทรวงศึกษาธิการ กระทรวงสาธารณสุข กระทรวงมหาดไทย และกระทรวง พม. โดยในวันนี้ได้มอบเกียรติบัตรที่ให้แก่ครูและผู้อํานวยการโรงเรียนของเด็กนักเรียนทั้ง 3 คน ที่เป็นแบบอย่างที่ดีที่น่ายกย่องในการทําความดีแก่สังคม ซึ่งแสดงให้เห็นว่าคนไทยมีความห่วงใยต่อกันและได้หยิบยื่นความช่วยเหลือให้กัน จึงอยากให้ความช่วยเหลือนี้เป็นไปอย่างต่อเนื่องที่ทํากันอย่างสม่ําเสมอ ทั้งนี้ หากประชาชนพบเห็นผู้ประสบปัญหาทางสังคม สามารถแจ้งมาที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชม. ซึ่งกระทรวง พม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมและให้กำลังใจผู้ประกอบการในโครงการ Cloud Kitchen Food Truck ออกร้าน ณ ตลาดสดรวมใจ อิมแพ็ค เมืองทองธานี
วันศุกร์ที่ 10 กรกฎาคม 2563
ปลัดกอบชัยฯ เยี่ยมและให้กําลังใจผู้ประกอบการในโครงการ Cloud Kitchen Food Truck ออกร้าน ณ ตลาดสดรวมใจ อิมแพ็ค เมืองทองธานี
ปลัดกอบชัยฯ เยี่ยมและให้กําลังใจผู้ประกอบการในโครงการ Cloud Kitchen Food Truck ออกร้าน ณ ตลาดสดรวมใจ อิมแพ็ค เมืองทองธานี
วันนี้ (10 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายสหวัฒน์ โสภา ผู้ช่วยปลัดกระทรวงอุตสาหกรรม เยี่ยมชมพร้อมให้กําลังใจผู้ประกอบการในโครงการ Cloud Kitchen Food Truck โดยมี นายชนินทร์ วัฒนพฤกษา ประธานฟู๊ดทรัคคลัสเตอร์ประเทศไทย นายภิญโญ ทองเจือ ผู้บริหารบริษัท บางกอกแลนด์ เอเจนซี่ จํากัด นายทวีศักดิ์ ธีระเกียรติกําจร ที่ปรึกษาประธานกรรมการอิมแพค เอ็กฮิบิชั่น เมเนจเม้นต์ จํากัด นายสุรพงษ์ วัฒนานนท์ ผู้บริหารระดับสูง Antz by Happy Ventures ให้การต้อนรับ ณ บริเวณตลาดสดรวมใจ อิมแพ็ค เมืองทองธานี
สําหรับโครงการ Cloud Kitchen Food Truck เป็นโครงการช่วยเหลือผู้ประกอบการธุรกิจอาหารเคลื่อนที่ หรือ ฟู้ดทรัค ผ่านการขายในแพลตฟอร์มออนไลน์ เชื่อมกับ 3 กลุ่มเป้าหมาย ได้แก่ 1. ผู้ประกอบการฟู้ดทรัค ผ่านการพัฒนาทักษะการสร้างแบรนด์และการบริหารยอดสั่งซื้อ 2. ดิจิทัลแพลทฟอร์ม หรือแอปพลิเคชันเดลิเวอรี่ โดยสร้างความร่วมมือในการปรับฟังก์ชันให้รองรับการบริการของธุรกิจอาหารเคลื่อนที่ และ 3. ผู้รับจ้างขนส่งสินค้า/อาหาร (Rider) ซึ่งเป็นการช่วยเหลือกลุ่มคนว่างงานให้มีรายได้จากการส่งอาหาร โดยกิจกรรมดังกล่าว จัดขึ้นระหว่างวันที่ 10-16 กรกฎาคม 2563 ภายในงานมีร้านอาหาร Food Truck ต่าง ๆ เข้าร่วม อาทิ สเต็กฅน"กาง"แจ้ง , Sweet Meeting , คุณนายไข่ขยี้ ,สุขสันต์พิชซ่า , Pan Am หอยทอดกระทะร้อน, กาก กากหมูพ่นไฟ อินดี้โรตี ชาชัก สตูล และเครื่องดื่มให้เลือกซื้อมากมาย
รัฐบาลไทย-ข่าวทำเนียบรัฐบาล-รัฐบาลเห็นชอบ ร่าง พ.ร.บ. กลับเป็นผู้ประกันตน
วันศุกร์ที่ 21 เมษายน 2560
รัฐบาลเห็นชอบ ร่าง พ.ร.บ. กลับเป็นผู้ประกันตน
รัฐบาลเปิดโอกาสให้ผู้ที่ขาดจากการเป็นผู้ประกันตนแล้ว สามารถกลับมาเป็นผู้ประกันตน ได้รับสิทธิประโยชน์จากประกันสังคมได้อีกครั้ง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.กลับเป็นผู้ประกันตน ซึ่งเปิดโอกาสให้ผู้ประกันตนที่เคยเป็นลูกจ้างจํานวนประมาณ 950,000 คน ที่ออกจากงานแล้วอาจประสบปัญหาทางด้านการเงินทําให้ขาดส่งเงินสมทบ 3 เดือนติดต่อกัน หรือในการส่งเงินสมทบ 12 เดือนนั้น สามารถส่งจริงได้ไม่ถึง 9 เดือน จึงสิ้นสุดการเป็นผู้ประกันตน ให้สามารถกลับมาประกันตนได้โดยไม่ต้องจ่ายเงินสมทบย้อนหลัง และได้รับการดูแลเช่นเดียวกับที่ผ่านมา เช่น การเจ็บป่วย ทุพพลภาพ การตายอันมิใช่เนื่องจากการทํางาน การคลอดบุตร และการชราภาพ เป็นต้น โดยผู้ประสงค์จะกลับเป็นผู้ประกันตน จะต้องยื่นคําขอต่อสํานักงานประกันสังคมภายใน 1 ปี นับจากวันที่ พ.ร.บ. มีผลบังคับใช้ เพื่อให้ทุกคนสามารถมีหลักประกันในชีวิตได้อย่างเท่าเทียมกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แนวทางป้องกันและแก้ไขปัญหาภัยธรรมชาติ
วันพฤหัสบดีที่ 13 สิงหาคม 2563
แนวทางป้องกันและแก้ไขปัญหาภัยธรรมชาติ
วันพุธที่ 12 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดแนวทางป้องกันและแก้ไขปัญหาภัยธรรมชาติ โดยเริ่มจากการเฝ้าระวังติดตามสถานการณ์และแจ้งเตือนภัยแก่หน่วยงานที่เกี่ยวข้องและประชาชนให้ถึงระดับชุมชนหมู่บ้านอย่างทันท่วงที และเมื่อเกิดเหตุอุทกภัยหรือดินโคลนถล่มในพื้นที่ ให้ฝ่ายปกครองและองค์กรปกครองส่วนท้องถิ่นเร่งอพยพประชาชนไปยังพื้นที่ปลอดภัย และระดมกําลังเจ้าหน้าที่ จิตอาสา ให้ความช่วยเหลืออย่างเป็นระบบ แจกจ่ายถุงยังชีพและสิ่งของจําเป็นให้ครอบคลุมทั่วถึง พร้อมทั้งจัดตั้งโรงครัวพระราชทานเพื่อประกอบอาหารเลี้ยงประชาชนอย่างต่อเนื่อง และเมื่อสถานการณ์คลี่คลายแล้ว ให้เร่งทําความสะอาด สํารวจความเสียหาย ฟื้นฟูสภาพที่อยู่อาศัย พื้นที่ทําการเกษตร และอื่น ๆ เพื่อช่วยเหลือเยียวยาตามระเบียบของทางราชการให้ดีที่สุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จะเลือกซื้อแอลกอฮอล์ยังไงไม่ให้เจอของปลอม ??
วันพฤหัสบดีที่ 2 เมษายน 2563
จะเลือกซื้อแอลกอฮอล์ยังไงไม่ให้เจอของปลอม ??
มีวิธีการเลือกซื้อยังไงนะ
วิธีการเลือกซื้อแอลกอฮอล์ป้องกันสินค้าปลอม
1.ตรวจสอบฉลาก ต้องมีข้อความแสดงให้เห็นชัดเจน
2.ต้องบรรจุในภาชนะที่ปิดสนิท
3.ตรวจสอบเลขที่ใบรับจดแจ้งที่เว็บไซต์ อย. www.fda.moph.go.th หัวข้อ “ตรวจสอบผลิตภัณฑ์” โดยรายละเอียดการจดแจ้งต้องเป็นประเภท “ผลิตภัณฑ์ทําความสะอาดผิวกายรูปแบบใช้แล้วไม่ต้องล้างออก” หรือ “ผลิตภัณฑ์แอลกอฮอล์เพื่อสุขอนามัยสําหรับมือ”
รัฐบาลไทย-ข่าวทำเนียบรัฐบาล-นายกรัฐมนตรียินดีกรณีสถาบันวิจัยจุฬาภรณ์ประสบความสำเร็จในการพัฒนายาชีววัตถุ ซึ่งมีบทบาทสำคัญในการบำบัดรักษาโรคมะเร็งเต้านม
วันอังคารที่ 3 กรกฎาคม 2561
นายกรัฐมนตรียินดีกรณีสถาบันวิจัยจุฬาภรณ์ประสบความสําเร็จในการพัฒนายาชีววัตถุ ซึ่งมีบทบาทสําคัญในการบําบัดรักษาโรคมะเร็งเต้านม
นายกรัฐมนตรียินดีกรณีสถาบันวิจัยจุฬาภรณ์ประสบความสําเร็จในการพัฒนายาชีววัตถุ ซึ่งมีบทบาทสําคัญในการบําบัดรักษาโรคมะเร็งเต้านม
วันนี้ (3 กรกฎาคม 2561) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีสถาบันวิจัยจุฬาภรณ์ประสบความสําเร็จในการพัฒนายาชีววัตถุ ซึ่งเป็น Monoclonal antibody ชนิดแรก ที่มีบทบาทสําคัญในการบําบัดรักษาโรคมะเร็งเต้านมได้ว่า ถือเป็นเรื่องที่น่ายินดี ที่มีการค้นคว้าวิจัยจนประสบความสําเร็จ และถือว่าเป็นนวัตกรรมชิ้นแรกที่ดําเนินการโดยนักวิจัยในประเทศไทยตั้งแต่ต้นน้ําถึงปลายน้ํา โดยไม่ต้องอาศัยการซื้อหรือการถ่ายทอดเทคโนโลยีจากต่างประเทศ ซึ่งจะทําให้ผู้ป่วยมะเร็งบางชนิดมีโอกาสได้รับการรักษาโดยมีค่าใช้จ่ายที่ถูกลง
-------------------------------------------------
รัฐบาลไทย-ข่าวทำเนียบรัฐบาล-รองนรม. พล.อ.อ.ประจินฯ เป็นประธานการประชุมคณะกรรมการป้องกันและปราบปราบ  ยาเสพติด (ป.ป.ส.) ครั้งที่ 1/2561
วันศุกร์ที่ 4 พฤษภาคม 2561
รองนรม. พล.อ.อ.ประจินฯ เป็นประธานการประชุมคณะกรรมการป้องกันและปราบปราบ  ยาเสพติด (ป.ป.ส.) ครั้งที่ 1/2561
ป.ป.ส. ได้พิจารณาและมีมติเห็นชอบกรอบแผนปฏิบัติการแม่น้ําโขงปลอดภัย 6 ประเทศ ระยะ 4 ปี (พ.ศ. 2562 - 2565)
วันนี้(4พฤษภาคม 2561)เวลา14.00น.ณห้องประชุม301 ตึกบัญชาการ1ทําเนียบรัฐบาลพลอากาศเอกประจินจั่นตองรองนายกรัฐมนตรีเป็นประธานการประชุมคณะกรรมการป้องกัน และปราบปราบยาเสพติดครั้งที่1/2561ซึ่งสรุปสาระสําคัญดังนี้
ที่ประชุมได้ะรับทราบแผนการป้องกันและแก้ไขปัญหายาเสพติดเร่งด่วนปี2561ประกอบด้วย1.แผนความร่วมมือะหว่างประเทศเชิงรุกโดยเร่งดําเนินการตามโครงการแม่น้ําโขงปลอดภัยพร้อมกับแผนปฏิบัติการสามเหลี่ยมทองคํามีทั้งหมด6 ประเทศคือไทยจีนเมียนมาสปป.ลาวกัมพูชาและเวียดนาม 2.แผนสกัดกั้นปราบปรามเครือข่ายการค้ายาเสพติด เน้นในพื้นที่ภาคเหนือและภาคตะวันออกเฉียงเหนือและ 3. แผนป้องกันและแก้ไขปัญหายาเสพติดในหมู่บ้าน ชุมชนโดยแผนฯ ทั้งหมดมีวัตถุประสงค์เพื่อลดการแพร่ระบาดยาเสพติดรวมทั้งการบูรณาการดําเนินงานร่วมกับโครงการไทยนิยมยั่งยืนและ4) แผนการแก้ไขปัญหายาเสพติดที่เป็นปัญหาเฉพาะโดยจัดทําแผนการแก้ไขปัญหาที่เป็นรูปธรรม
ทั้งนี้ที่ประชุมได้รับทราบผลการดําเนินงานป้องกันและแก้ไขปัญหายาเสพติดปีงบประมาณ2561 (1ตุลาคม- 31มีนาคม2561)ซึ่งร่วมกับหน่วยงานที่เกี่ยวข้องในการจัดทําแผนปฏิบัติการป้องกันและแก้ไขปัญหายาเสพติดประจําปีให้สอดคล้องรองรับกับแผนยุทธศาสตร์ชาติ ในการป้องกันและแก้ไขปัญหายาเสพติดพ.ศ. 2558 - 2562ประกอบด้วย4แผนคือแผนป้องกันยาเสพติดแผนปราบปรามยาเสพติด แผนบําบัดยาเสพติดและแผนบริหารจัดการอย่างบูรณาการโดยมีจุดมุ่งหมายเพื่อลดปริมาณผู้เข้าสู่การกระทําความผิดเกี่ยวกับยาเสพติดพร้อมทั้งผู้มีส่วนเกี่ยวข้องออกจากวงจรการกระทําผิดเกี่ยวกับยาเสพติดให้เห็นอย่างชัดเจนเพื่อให้สังคมและประชาชนปลอดภัยจากยาเสพติด
พร้อมกันนี้ที่ประชุมได้พิจารณาและมีมติเห็นชอบกรอบแผนปฏิบัติการแม่น้ําโขงปลอดภัย6ประเทศ ระยะ4ปี(พ.ศ. 2562 - 2565)เพื่อให้เกิดความต่อเนื่องและมีแนวทางการดําเนินงาน
ที่ชัดเจนของแผนแม่บทดังกล่าว ซึ่งเป็นแผนปฏิบัติการร่วมแม่น้ําโขงปลอดภัยเพื่อการควบคุมยาเสพติด6ประเทศระหว่างกัมพูชาจีนสปป.ลาวเมียนมาไทยเวียดนามพ.ศ. 2562 - 2565พร้อมกับกําหนดมาตรการดําเนินงานต่างๆเพื่อใช้เป็นกรอบในการจัดทําแผนแม่บทใน7มาตรการประกอบด้วย1)มาตรการบูรณาการการสกัดกั้นและการควบคุมสารตั้งตัน/เคมีภัณฑ์2)มาตรการบูรณาการเสริมสร้างและการพัฒนาจุดตรวจตามเส้นทางลําเลียงและด่านถาวร3)มาตรการบูรณาการปฏิบัติการในพื้นที่เสี่ยงตามชายเเดนระหว่างประเทศ4)มาตรการการประสานงานบูรณาการการสืบสวนปราบปราบผู้ผลิตและผู้ค้ารายสําคัญ5)มาตรการการประสานงานบูรณาการการปฏิบัติการสกัดกั้นการลําเลียงผ่านแม่น้ําโขง6)มาตรการการสนับสนุนมาตรการและการพัฒนาพื้นที่และ7)มาตรการบูรณาการพัฒนาศูนย์ประสานงานแม่น้ําโขงปลอดภัยในทุกประเทศด้วยการวางระบบเพื่อยกระดับให้มีประสิทธิภาพให้มีความพร้อมในการผลักดันมาตรการต่างๆ ให้เกิดความสําเร็จอย่างเป็นรูปธรรม
........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-4 สิงหาคม 2560
วันจันทร์ที่ 7 สิงหาคม 2560
4 สิงหาคม 2560
คํากล่าวของพลเอก ประยุทธ์ จันทร์โอชา นายกรัฐมนตรี เนื่องในงาน “ประชารัฐร่วมใจ ใต้ร่มพระบารมี”  ณ ตึกสันติไมตรี (หลังนอก) ทําเนียบรัฐบาล วันศุกร์ที่ 4 สิงหาคม 2560 เวลา 18.20 น.
พี่น้องประชาชนชาวไทยที่รักทุกท่าน
จากสถานการณ์น้ําท่วมครั้งใหญ่ในพื้นที่ภาคเหนือและภาคตะวันออกเฉียงเหนือ จากผลกระทบของพายุดีเปรสชั่นเซินกาในขณะนี้ ส่งผลให้พี่น้องภาคเหนือและอีสานได้รับความเดือดร้อนทั้งในด้านที่อยู่อาศัย การดํารงชีวิตและการประกอบอาชีพ รัฐบาลและทุกภาคส่วนไม่ได้นิ่งนอนใจต่อเหตุการณ์ที่เกิดขึ้น โดยพร้อมระดมความช่วยเหลือจากทุกภาคส่วน เพื่อช่วยแก้ไขปัญหาและบรรเทาความเดือดร้อนของพี่น้องประชาชนอย่างรวดเร็วที่สุด
วันนี้ รัฐบาลได้จัดงาน “ประชารัฐร่วมใจ ใต้ร่มพระบารมี” ขึ้น เพื่อขอเชิญชวนหน่วยงานต่างๆ ทั้งภาครัฐ ภาคเอกชน และพี่น้องประชาชน ร่วมกันบริจาคเงินเพื่อนําไปช่วยเหลือบรรเทาทุกข์ให้แก่พี่น้องประชาชนผู้ประสบภัยน้ําท่วมทั้งภาคเหนือและภาคอีสาน โดยทุกท่านสามารถร่วมบริจาคเงินเข้า “กองทุนเงินช่วยเหลือผู้ประสบสาธารณภัยสํานักนายกรัฐมนตรี” บัญชีธนาคารกรุงไทย สาขาทําเนียบรัฐบาล เลขที่บัญชี 067-0-06895-0 โดยสามารถบริจาคผ่านทางรายการนี้ ซึ่งจะมีการเปิดหมายเลขโทรศัพท์พิเศษ 30 คู่สาย หรือจะบริจาคผ่านช่องทางปกติก็ได้เช่นเดียวกัน เพื่อให้ทุกท่านได้ร่วมเป็นส่วนหนึ่งของการส่งต่อความปรารถนาดีไปยังพี่น้องประชาชนที่เดือดร้อนในพื้นที่ประสบภัยต่อไป
สําหรับเงินบริจาคดังกล่าว คณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรีจะประสานงานกับจังหวัดต่างๆ ให้เสนอขอรับการสนับสนุนแก่ผู้ที่ได้รับความเดือดร้อน ตามหลักเกณฑ์ต่างๆ ทั้งในเรื่องค่าวัสดุในการก่อสร้าง ซ่อมแซมบ้านเรือนที่เสียหาย ค่าเครื่องใช้อุปโภคบริโภคที่จําเป็นต่อครอบครัว รวมทั้งค่าจัดการศพในกรณีมีผู้เสียชีวิต เป็นต้น ทั้งนี้ ผู้บริจาคเงินเพื่อช่วยเหลือผู้ประสบภัยสามารถนําหลักฐานการบริจาคไปใช้แสดงการขอลดหย่อนภาษีได้ต่อไป
ผมหวังเป็นอย่างยิ่งว่า พลังน้ําใจและความร่วมมือร่วมใจของพี่น้องประชาชนคนไทย ตลอดจนความช่วยเหลือของหน่วยงานทุกภาคส่วน จะเป็นกําลังใจสําคัญให้พี่น้องในพื้นที่ที่ประสบภัยสามารถผ่านพ้นวิกฤตินี้ไปได้ และกลับมาดําเนินชีวิตได้อย่างปกติสุขอีกครั้งหนึ่ง พร้อมขอเป็นกําลังใจให้กับเจ้าหน้าที่ผู้ปฏิบัติงานในพื้นที่ และขอเป็นกําลังใจให้กับทุกคน
ขอบคุณครับ
------------------
กลุ่มประชาสัมพันธ์และเผยแพร่ สํานักโฆษก
ข้อมูล:กลุ่มสุนทรพจน์
รัฐบาลไทย-ข่าวทำเนียบรัฐบาล-กรุงไทยหนุน อ.อ.ป ก้าวขึ้นสู่องค์กรมาตรฐานรัฐวิสาหกิจ
วันพุธที่ 28 สิงหาคม 2562
กรุงไทยหนุน อ.อ.ป ก้าวขึ้นสู่องค์กรมาตรฐานรัฐวิสาหกิจ
ธ.กรุงไทยลงนามความร่วมมือกับองค์การอุตสาหกรรมป่าไม้ในโครงการสนับสนุนรัฐวิสาหกิจ  ด้านการบริหารจัดการองค์กร โดยมุ่งเน้นการตรวจสอบภายในการบริหารจัดการสารสนเทศ และการบริหารความเสี่ยง ตามนโยบายสนับสนุนรัฐวิสาหกิจก้าวสู่ระดับมาตรฐานและมีการพัฒนาที่ยั่งยืน
นายวิชัย อัศรัสกร ประธานกรรมการตรวจสอบ ธนาคารกรุงไทย เปิดเผยว่า ธนาคารกรุงไทย ได้ลงนามบันทึกข้อตกลงความร่วมมือ โครงการสนับสนุนรัฐวิสาหกิจ ด้านการบริหารจัดการองค์กร ปี 2562 (โครงการพี่เลี้ยง ) ร่วมกับองค์การอุตสาหกรรมป่าไม้ (อ.อ.ป.) เพื่อเป็นกรอบแนวทางการพัฒนา และเพิ่มประสิทธิภาพการบริหารจัดการองค์กร ทั้ง 3 ด้าน ประกอบด้วย ด้านการตรวจสอบภายใน การบริหารจัดการสารสนเทศ และการบริหารความเสี่ยง เพื่อให้ อ.อ.ป ก้าว สู่องค์กรมาตรฐานรัฐวิสาหกิจ โดยธนาคารกรุงไทยได้เริ่มเป็นพี่เลี้ยง ตั้งแต่ปี 2561 และในปีนี้จะมีการถ่ายทอดองค์ความรู้ และการบริหารจัดการ ในด้านต่างๆเพิ่มมากขึ้น
“ สํานักงานคณะกรรมการนโยบายรัฐวิสาหกิจ (สคร.) ได้จัดโครงการสนับสนุนรัฐวิสาหกิจ เพื่อเพิ่มประสิทธิภาพด้านการบริหารจัดการ (โครงการพี่เลี้ยง) มีวัตถุประสงค์ ให้รัฐวิสาหกิจขนาดใหญ่ที่มีศักยภาพด้านการบริหารจัดการองค์กร เป็นพี่เลี้ยงในการดูแล ส่งเสริม สนับสนุน และแบ่งปัน เพื่อยกระดับรัฐวิสาหกิจให้เข้าสู่ระดับมาตรฐาน และมีการพัฒนาที่ยั่งยืน ”
นายพีรพันธ์ คอทอง ประธานคณะกรรมการตรวจสอบ องค์การอุตสาหกรรมป่าไม้ กล่าวว่า จากการที่ธนาคารกรุงไทยได้ถ่ายทอดความรู้ สนับสนุน ส่งเสริม และให้คําแนะนําในการยกระดับการบริหารจัดการองค์กรให้กับ อ.อ.ป ด้านการบริหารความเสี่ยง ส่งผลให้มีคะแนนด้านการบริหารความเสี่ยงเพิ่มขึ้นเกือบ100%
“ สําหรับในปีนี้ ธนาคารกรุงไทยให้คําแนะนําและถ่ายทอดความรู้ในด้านการบริหารจัดการสารสนเทศ และการตรวจสอบภายใน รวมทั้งเพิ่มเติมในด้านการบริหารความเสี่ยงเชิงลึกมากขึ้น โดยมั่นใจว่าอ.อ.ป.จะสามารถก้าวขึ้นเป็นองค์กรที่มีการบริหารจัดการอยู่ในระดับมาตรฐาน ของระบบประเมินผลการดําเนินงานรัฐวิสาหกิจของ สคร. และสร้างความสัมพันธ์อันดีระหว่างทั้งสององค์กรอีกด้วย “
รัฐบาลไทย-ข่าวทำเนียบรัฐบาล-ไทย/สาธารณรัฐอิสลามปากีสถาน กับความสัมพันธ์ที่ดีมายาวนานกว่า 60 ปี
วันพุธที่ 13 มิถุนายน 2561
ไทย/สาธารณรัฐอิสลามปากีสถาน กับความสัมพันธ์ที่ดีมายาวนานกว่า 60 ปี
เมื่อ 13 มิ.ย.61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับนาย Asim Iftikhar Ahmac (อะศิม อิฟติคัร อะห์มัด) ออท.สาธารณรัฐอิสลามปากีสถาน/ไทย  เข้าเยี่ยมคํานับ ในโอกาสเข้ารับตําแหน่ง ณ ศาลาว่าการกลาโหม
ทั้งสองฝ่ายได้หารือร่วมกันถึงการส่งเสริมความสัมพันธ์อันดีระหว่างกันที่มีมากว่า 60 ปี ให้แนบแน่นยิ่งขึ้น โดยเฉพาะการพัฒนาความร่วมมือด้านการทหารและความมั่นคง ที่อยู่ระหว่างการจัดทําเป็นบันทึกความเข้าใจร่วมกันระหว่างกองทัพทั้งสองประเทศ และเมื่อลงนามร่วมกันแล้วจะได้พัฒนาไปสู่ความร่วมมือที่เป็นรูปธรรม ทั้งการแลกเปลี่ยนการเยือนในระดับสูง การฝึกร่วม การศึกษา และด้านอุตสาหกรรมป้องกันประเทศ
รอง นรม.และ รมว.กห. ได้กล่าวชื่นชมปากีสถานถึงบทบาทที่สร้างสรรค์กับอินเดีย พร้อมทั้งยืนยันว่า ไทยสนับสนุนและให้ความสําคัญกับการปกป้องสิทธิมนุษยชน การเสริมสร้างสันติภาพและความมั่นคงระหว่างกัน พร้อมทั้งขอขอบคุณที่สนับสนุนไทยในเวที OIC มาโดยตลอด ทั้งนี้ นาย Asim กล่าวย้ําว่า ปากีสถานมีความเข้าใจสถานการณ์ของไทย และพร้อมจะให้การสนับสนุนไทยตลอดไป
รัฐบาลไทย-ข่าวทำเนียบรัฐบาล-"อุตตมฯ นำทัพ กสอ. และ  สสว. จับมือ SMBA เกาหลี ยกระดับ SMEs ไทย"
วันอังคารที่ 4 เมษายน 2560
"อุตตมฯ นําทัพ กสอ. และ  สสว. จับมือ SMBA เกาหลี ยกระดับ SMEs ไทย"
รัฐมนตรีว่าการกระทรวงอุตสาหกรรม นําทัพ กรมส่งเสริมอุตสาหกรรม และสํานักงานส่งเสริมวิสาหกิจขนาดกลางและขนาดย่อม จับมือ สํานักงานธุรกิจขนาดกลางและขนาดเล็ก SMBA ประเทศสาธารณรัฐเกาหลี ยกระดับ SMEs ไทย
เมื่อวันที่ 3 เมษายน 2560 นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมชาย หาญหิรัญ ปลัดกระทรวงอุตสาหกรรม และ H.E. Mr. Noh Kwang-IL เอกอัครราชทูตสาธารณรัฐเกาหลีประจําประเทศไทย ให้เกียรติเป็นสักขีพยานในพิธีลงนาม MOU 2 ฉบับ ณ โรงแรมอินเตอร์คอนติเนนตัล ปทุมวัน โดยฉบับแรกเป็นการลงนาม MOU ระหว่างสํานักงานส่งเสริมวิสาหกิจขนาดกลางและขนาดย่อม (สสว.) โดยมีนางสาลินี วังตาล ผู้อํานวยการ สสว. กับ สํานักงานธุรกิจขนาดกลางและขนาดเล็ก (The Small and Medium Business Administration (SMBA)) H.E. Dr. Young Sup Joo ผู้บริหารสูงสุดของ SMBA ประเทศสาธารณรัฐเกาหลี เป็นผู้แทนลงนาม ซึ่ง MOU ฉบับแรกเน้นการตกลงร่วมกันให้เกิดความร่วมมือในการแลกเปลี่ยนเทคโนโลยีไทย-เกาหลี ผ่านแนวทางการร่วมกันจัดตั้ง Thailand-Korea Technology Exchanges Center (TKTEC) เพื่อช่วยผู้ประกอบการไทยให้ได้รับการถ่ายทอดเทคโนโลยีจากเกาหลี ผ่านการร่วมลงทุนและรูปแบบต่างๆ ของการจับคู่ธุรกิจ
ส่วนฉบับที่ 2 เป็นการลงนาม MOU ความตกลงความร่วมมือระหว่างกรมส่งเสริมอุตสาหกรรม (กสอ.) โดยมี นายพสุ โลหารชุน อธิบดีกรมส่งเสริมอุตสาหกรรม กับ สํานักงานธุรกิจขนาดกลางและขนาดเล็ก (The Small and Medium Business Administration (SMBA)) H.E. Dr. Young Sup Joo ผู้บริหารสูงสุด SMBA ประเทศสาธารณรัฐเกาหลี เป็นผู้แทนลงนาม ซึ่ง MOU ฉบับที่สอง เป็นการเห็นพ้องกันของทั้ง 2 ฝ่ายในการจัดให้มีรูปแบบคณะกรรมการร่วม (Joint Committee) จะถูกระบุอยู่ใน MOU ฉบับที่ 2 โดยจัดให้มีกรอบความร่วมมือในรูปแบบคณะกรรมการร่วม โดยจัดให้มีการประชุมกันทุกๆ ปี เพื่อหารือมาตรการต่างๆ ในการส่งเสริม การแลกเปลี่ยนทางการค้า การลงทุน การร่วมทุน และแลกเปลี่ยนเทคโนโลยีระหว่างเอสเอ็มอีไทย-สาธารณรัฐเกาหลี โดยการประชุมคณะกรรมการร่วมจะจัดขึ้นครั้งแรกที่ประเทศเกาหลี ประกอบด้วย 1. การแลกเปลี่ยนเทคโนโลยีสําหรับ SMEs 2. ความร่วมมือด้าน Tech Statups และ 3. การส่งเสริมและอํานวยความสะดวกให้นักลงทุนจากเกาหลีใต้เข้ามามีส่วนร่วมในระเบียบเขตเศรษฐกิจภาคตะวันออก หรือ EEC
รัฐบาลไทย-ข่าวทำเนียบรัฐบาล-โฆษกสธ. แนะประชาชนเตรียมร่างกายให้พร้อมขับรถกลับหลังฉลองปีใหม่
วันจันทร์ที่ 1 มกราคม 2561
โฆษกสธ. แนะประชาชนเตรียมร่างกายให้พร้อมขับรถกลับหลังฉลองปีใหม่
โฆษกกระทรวงสาธารณสุข แนะผู้ที่ขับรถเตรียมร่างกายให้พร้อมเดินทางกลับหลังฉลองเทศกาลปีใหม่ พักผ่อนให้เพียงพอ งดดื่มเครื่องดื่มแอลกอฮอล์ หากมีอาการง่วง อย่าฝืนขับ ป้องกันอุบัติเหตุจากการหลับใน
โฆษกกระทรวงสาธารณสุขแนะผู้ที่ขับรถเตรียมร่างกายให้พร้อมเดินทางกลับหลังฉลองเทศกาลปีใหม่ พักผ่อนให้เพียงพองดดื่มเครื่องดื่มแอลกอฮอล์ หากมีอาการง่วง อย่าฝืนขับ ป้องกันอุบัติเหตุจากการหลับใน
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่าในวันที่ 2 มกราคม 2561ประชาชนจะเริ่มเดินทางกลับเข้าทํางานหลังวันหยุดยาวเทศกาลปีใหม่ ข้อมูลในปีที่ผ่านมา พบผู้บาดเจ็บจากการจราจร จากการหลับใน เพราะพักผ่อนไม่เพียงพอ เกิดอาการง่วงนอน หรือมีอาการเมาค้างจากการดื่มเครื่องดื่มแอลกอฮอล์มาก ติดต่อกันหลายวัน ซึ่งจะมีผลต่อการขับขี่พาหนะ ทําให้ประสาทสัมผัสช้าลง สมองตื้อ การตัดสินใจผิดพลาด ใจลอย สมองสั่งการกล้ามเนื้อช้าลง เมื่อเกิดเหตุการณ์คับขัน จึงแตะเบรกได้ช้ากว่าปกติ เสี่ยงต่อการเกิดอุบัติเหตุได้ง่าย
“จึงขอย้ําเตือนผู้ขับขี่ให้เตรียมร่างกายให้พร้อมเดินทาง โดยพักผ่อนให้เต็มที่อย่างน้อย8ชั่วโมง งดดื่มเครื่องดื่มแอลกอฮอล์ หรือกินยาที่ออกฤทธิ์ทําให้ง่วงซึมได้ เช่น ยาแก้หวัด ยาแก้แพ้ ยาแก้ไอ ยานอนหลับ ยาคลายเครียด ยากันชัก เป็นต้น เพราะการดื่มแอลกอฮอล์แม้ว่าระดับแอลกอฮอล์ในเลือดจะต่ํากว่าที่กฎหมายกําหนดคือ50มิลลิกรัมเปอร์เซ็นต์ ก็จะมีผลให้การตัดสินใจช้ากว่าปกติถึง2เท่าตัว และหากระยะทางไกลควรมีผู้ผลัดเปลี่ยนขับรถได้จะเป็นการดี”
นายแพทย์โอภาสกล่าวต่อว่า วิธีการแก้อาการง่วงนอนขณะขับรถมีหลายวิธี เช่น รับประทานของขบเคี้ยวที่มีรสเปรี้ยวหรือดื่มเครื่องดื่มแช่เย็น จะช่วยให้สดชื่นกระปรี้กระเปร่า หรือเปิดหน้าต่างรถให้อากาศถ่ายเท และให้ลมปะทะหน้า เปิดเพลงฟังดังๆ จังหวะเร็ว หรือร้องตามไปด้วย อย่างไรก็ตาม ขอให้ผู้ขับขี่หรือผู้ร่วมเดินทาง ช่วยกันสังเกตสัญญาณของอาการง่วง หลับในของผู้ขับ ซึ่งมี8ประการ ได้แก่1.หาวบ่อยและต่อเนื่อง2.ใจลอยไม่มีสมาธิ3.รู้สึกเหนื่อยล้า หงุดหงิด กระวนกระวาย4.จําไม่ได้ว่าขับรถผ่านอะไรมาในช่วง2 - 3กิโลเมตรที่ผ่านมา5.รู้สึกหนักหนังตา ลืมตาไม่ขึ้น ตาปรือ มองเห็นภาพไม่ชัด6.รู้สึกมึนหนักศีรษะ7.ขับรถส่ายไปมาหรือออกนอกเส้นทาง และ8.มองข้ามสัญญาณไฟ และป้ายจราจร หากมีอาการดังกล่าวเพียงข้อใดข้อหนึ่ง ขอให้จอดรถในที่ปลอดภัยเพื่องีบหลับประมาณ15นาที ก่อนขับต่อหรือเปลี่ยนให้ผู้   อื่นขับรถแทนอย่าฝืนขับเด็ดขาด และเมื่อขับรถทางไกล 4 ชั่วโมงต้องหยุดพัก